《吊萧廉泉阖门殉节》
明代·光容

保康城头悲风起，一万贼兵渡江水。姚家伪帜白云屯，斯民如江沸未止。

但令满耳闻呼号，大尹何在开门逃。白头老尉更楼坐，芒干牛斗有霜刀。

选择健儿躯干好，痛哭陈词严征讨。臣职卑小臣力微，三里孤城涂肝脑。

圣主有臣臣有子，与妻及妇同日死。天意犹存八岁孙，生自森严戈戟里。

次子匍匐东粤来，痛收忠节遗支骸。沙场莫笑征行苦，几见微官著大才。

作者简介：光容，字静叔。平远人。事见清嘉庆《平远县志》卷五。